
PËR MIRATIMIN E LISTËS PËRFUNDIMTARE TË PRONAVE TË PALUAJTSHME, PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS LESKOVIK TË QARKUT TË KORÇËS
 
Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës përfundimtare të pronave të paluajtshme, publike, shtetërore, brenda juridiksionit territorial dhe administrativ të komunës Leskovik të qarkut të Korçës, që transferohen, në pronësi ose në përdorim, të kësaj komune, sipas lidhjes nr.1, e cila i bashkëlidhet këtij vendimi dhe është pjesë përbërëse e tij.
 Lista me 132 (njëqind e tridhjetë e dy) fletë, që i bashkëlidhet këtij vendimi, përfundon me numrin rendor 906 (nëntëqind e gjashtë).
2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe komuna Leskovik për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
Kryeministri
Sali Berisha

Komuna Leskovik						   		Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-3
	Prona që përdoren në fushën kulturore sportive.
	Në pronësi

	4,5,10,18-19, 24,29,34,39,44,49,54,58,67
	Prona që përdoren për ushtrimin e funksioneve në fushën e bujqësisë dhe të ushqimit (toka produktive).
	Në përdorim

	6,7,8,9,11-17,20-23,25-28, 30-33,35-38,40-43,45-48,50-53,55-57,59-66,68-71
	Prona që përdoren për ushtrimin e funksioneve në fushën e bujqësisë dhe të ushqimit (toka inproduktive dhe kanale të treta).
	Në pronësi

	79-93
	Shërbim funeral
	Në pronësi

	94
	Prona që përdoren në fushën e shëndetit publik.
	Në pronësi

	95-105
	Prona që përdoren për realizimin e programeve arsimore.
	Në pronësi

	106
	Prona që përdoren në fushën administrative.
	Në pronësi

	713-743
	Infrastrukturë rrugore
	Në pronësi

	771-780
	Sistemi i furnizimit me ujë të pijshëm
	Në pronësi



